alexandrainst/scandi-wiki huggingface dataset:
Hypselogenia billbergii

Hypselogenia billbergii er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (23-25 millimeter), blankt svart gullbasse med kremhvite tegninger. Hannen har et bredt, skovlformet horn i pannen. Disse billene har en bred og kraftig kroppsbygning. Pronotum har kremhvite sidekanter, gjerne også et par krumme, kremhvite striper, dekkvingene tallrike, nokså runde flekker. Arten ligner sterkt på Hypselogenia geotrupina men kan kjennes på at hannes horn ikke er innsmalnet i midten.

Levevis 
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse 
Arten lever i Øst-Afrika.

Systematisk oversikt 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Hypselogenia Burmeister, 1840
 Hypselogenia billbergii Thomson, 1878

Kilder 
 Krikken, J. (1979) Taxonomic review of the Afrotropical genus Hypselogenia Burmeister (Coleoptera: Cetoniidae). Zoologische Mededelingen 54(8): 111-121 
 Liste over artene

Eksterne lenker 
 Coleoptera-Atlas-com - Hypselogenia billbergii
 

Gullbasser
Biller formelt beskrevet i 1878
Tanzanias insekter
Kenyas insekter
Hypselogenia corrosa

Hypselogenia corrosa er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (opptil 28 millimeter), blankt svart gullbasse med kremhvite tegninger. Hannen har et kort, kløvet horn i pannen. Disse billene har en bred og kraftig kroppsbygning. Pronotum har kremhvite sidekanter, gjerne også et par krumme, kremhvite striper, dekkvingene tallrike, uregelmessige flekker. Dekkvingene har litt vage lengderibber.

Levevis 
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse 
Arten lever i Kenya, Uganda og Tanzania.

Systematisk oversikt 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Hypselogenia Burmeister, 1840
 Hypselogenia corrosa Bates, 1881

Kilder 
 Krikken, J. (1979) Taxonomic review of the Afrotropical genus Hypselogenia Burmeister (Coleoptera: Cetoniidae). Zoologische Mededelingen 54(8): 111-121 
 Liste over artene

Eksterne lenker 
 Coleoptera-Atlas-com - Hypselogenia billbergii
 

Gullbasser
Dyr formelt beskrevet i 1881
Tanzanias insekter
Ugandas insekter
Kenyas insekter
Hypselogenia nyassica

Hypselogenia nyassica er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (22-24 millimeter), blankt svart gullbasse med kremhvite tegninger. Hannen har et kort, kløvet horn i pannen. Disse billene har en bred og kraftig kroppsbygning. Pronotum har brede, kremhvite sidekanter, gjerne også et par krumme, kremhvite striper, dekkvingene noen runde flekker. Dekkvingene er uten lengderibber.

Levevis 
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse 
Arten lever i Øst-Afrika.

Systematisk oversikt 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Hypselogenia Burmeister, 1840
 Hypselogenia nyassica Kriesche, 1921

Kilder 
 Krikken, J. (1979) Taxonomic review of the Afrotropical genus Hypselogenia Burmeister (Coleoptera: Cetoniidae). Zoologische Mededelingen 54(8): 111-121 
 Liste over artene

Eksterne lenker 
 Coleoptera-Atlas-com - Hypselogenia nyassica
 

Gullbasser
Biller formelt beskrevet i 1921
Tanzanias insekter
Regent University

Regent University er et privat kristet universitet i Virginia Beach i den amerikanska delstaten Virginia. Tv-predikanten Pat Robertson grunnla universitetet i år 1978 som Christian Broadcasting Network University. Regent byttet navn i år 1990. Universitetets campusområde i Virginia Beach preges av georgiansk arkitektur. Universitetet flyttet i år 1980 til Virginia Beach fra Chesapeake. Fram til 2008 hadde Regent ytterligere et campusområde i Alexandria.

Kjente personer som har studert på Regent University
Bob McDonnell, politiker
Jay Sekulow, advokat
Øystein Gjerme, pastor

Eksterne lenker
Offisielt nettsted

Universiteter i Virginia
Utdanningsinstitusjoner etablert i 1978
Mecynorhina (Megalorhina) mukengiana

Mecynorhina mukengiana er en biller|bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En stor (30-50 millimeter), kraftig gullbasse, forkroppen oftest svart eller rødbrun med eller uten lyse tegninger. Hannen har et Y-formet horn i pannen, med korte pigger på hver side av dette. Hos typiske eksemplarer er dette hornet noe kortere enn hos Mecynorhina harrisi, men dette varierer mye. Dekkvingene er vanligvis brunrøde.

Levevis 
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse 
Arten lever i Øst- og Sentral-Afrika (Kongo, Uganda).

Systematisk plassering 
Arten har lenge blitt forvekslet med den nokså like Mecynorhina (Megalorhina) harrisi.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Mecynorhina Hope, 1837
 Underslekten Megalorhina Westwood, 1847
 Mecynorhina (Megalorhina) mukengiana (Kolbe, 1884)

Kilder 
 De Palma M. & Frantz S. 2010. Taxonomic Revision of Megalorhina Westwood and subgeneric classification of Mecynorhina Hope. Natura Edizione Scientifique :1-80, 16 plansjer. 
 Nettsider om Mecynorhina spp.:

Eksterne lenker 
 
 
 Mecynorhina på Encyclopedia of life

Gullbasser
Dyr formelt beskrevet i 1884
Ugandas insekter
Kenyas insekter
Tanzanias insekter
Burundis insekter
Rwandas insekter
Den demokratiske republikken Kongos insekter
Musikkåret 2018

Musikkåret 2018 er en oversikt over utgivelser, hendelser, fødte og avdøde personer med tilknytning til musikk i 2018.

Hendelser 
 25. februar: Spellemannprisen 2017.
 10. mars: Melodi Grand Prix 2018 avholdes i Oslo Spektrum.
 8.–12. mai: Eurovision Song Contest 2018 avholdes i Altice Arena i Lisboa i Portugal.
 2. oktober: ABU TV Song Festival avholdes i Asjkhabad i Turkmenistan.

Fødsler

Dødsfall

Priser og konkurranser

Årets album

Utvalgte norske album

Årets hits og singler 
Nummer 1 på VG-lista, Norges offisielle singelliste.

Referanser
Helgelandsk

Helgelandsk er målføret på Helgeland, den sørlige delen av Nordland (sør for Saltfjellet). Helgelandsk er en av tre hoveddialekter i nordnorsk, de to andre er nordlandsk (Nordland nord for Saltfjellet) og Troms-mål (Troms og Finnmark). Helgelandsk regnes sammen med andre nordnorske dialekter til vestnorsk.

Helgelandsk kjennetegnes ved bortfall av apokope i verb, men ikke i substantiver. Svake hannkjønnsord ender på -e (hane), mens svake hunkjønnsord ender på -a (visa) eller -æ (visæ). I Vefsn har infinitiv endelsen -ä.  Helgelandsk har tykk l både av eldre l og av rð.

Helgelandsk deles inn i tre grupper: 
 Brønnøy-dialekt i sør (ikke i Bindal der det hovedsakelig tales namdalsmål) 
 Vefsn-dialekt i midten
 Nord-Helgelandsk i Rana og distriktene utenfor (Christiansen nevne her Nesna som egen dialektgruppe)

I de to første finnes det rester av dativ, som har vært bevart opp til vår tid. De to siste har delvis -ä i stedet for -a i ordendelser (ei grytä, å kastä, fleire båtä, fortid kastä). Over en stor del av Sør-Helgeland har p t k og b d g etter lang vokal falt sammen i en halvstemt mellomlyd, f.eks. i ord som mat, gap og tak.

På 1970-tallet fantes fortsatt i dativ i de to sørligste områdene, men var da i ferde med å forsvinne.

Referanser 

Norske dialekter
Helgeland
Parsbit

Parsbit, også kjent som Prisbit, var en kvinne i khazarenes konge- eller khanfamilie i 720- eller 730-årene. Hun nevnes hos den samtidige armenske historikeren Ghewond (Lewond) som «moren til khazarenes konge»

Det er uklart om hun var regent for en umyndig monark eller om hun regjerte på egne vegne. Ghewond nevner at hennes sønn, kongen, var død, sannsynligvis i slutten av 720-årene. Parsbit skal da ha gitt ordre til at khazarene skulle invadere Armenia under generalen Tarmach. Under denne invasjonen skal khazarene ha drept den armenske herskeren Djarrah ibn al-Hakami og beleiret festningen Ampriotik. En arabisk hær skal så ha angrepet khazarene og drept mange, noe som førte til at beleiringen ble oppgitt.

I andre kilder er en khan (eller «khagan bek», det vil si militær leder) Barjik oppgitt som leder for khazarene og den som iversatte felttoget.

Referanser

Kilder

Litteratur og lenker 
 
 
 

Khazarene
Farvel til en slavisk kvinne

«Farvel til en slavisk kvinne» (russisk:  ) er en russisk patriotisk marsj, skrevet av komponisten Vasilij Agapkin til ære for de slaviske kvinnene som fulgte sine menn i den første balkankrig. Marsjen ble skrevet og uroppført i Tambov mot slutten av 1912. Sommeren 1915 ble den utgitt som en grammofonplate i Kiev.

Kilder 

 «Farvel til en slavisk kvinne», fra notebutikken.no

Marsjer
Musikk i 1912
Russiske sanger
Første verdenskrig og kultur
Eudicella (Cyprolais) aurata

Eudicella (Cyprolais) aurata er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (opptil 37 millimeter), blank, metallisk grønnlig gullbasse, noen ganger med litt rødlig skjær. Arten utmerker seg med å være særlig blank. Dekkvingene har en liten, svart flekk på "skuldrene". Hannen er større enn hunnen og har et mer eller mindre T-formet framspring midt i pannen, og en kort, spiss pigg på hver side av dette. Lenger bak har pannen en V-formet fordypning.

Levevis 
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster.

Utbredelse  
Arten lever i Kamerun.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Eudicella White, 1839
 Underslekten Cyprolais Thomson, 1880
 Eudicella (Cyprolais) aurata (Westwood, 1841)

Eksterne lenker 
 Bilde av en hann
 coleoptera-atlas-com - Cyprolais aurata
 
 

Gullbasser
Biller formelt beskrevet i 1841
Kameruns insekter
Erik Lunde

Erik Lunde (født 6. juni 1979 i Risør) er en norsk politiker i Kristelig Folkeparti, teolog og forfatter.

Familie, utdannelse og yrkesbakgrunn 

Han vokste opp i Risør. Han er sønn av Elise Marie og Olav Lunde. Lunde er gift og har barn.

Han er utdannet cand. theol (profesjonsstudiet i teologi) fra Universitetet i Oslo. Han har også studert ved Handelshøyskolen BI hvor han har gjennomført studier i Ledelse, makt og mening, samt Informasjon og informasjonsledelse. Han har også en Bachelor i kultur- og samfunnsfag fra Universitetet i Oslo.

Fra 2010-2012 var han hhv. politisk rådgiver og internasjonal rådgiver i miljøstiftelsen Zero.

Politisk arbeid 

Han var leder i Aust-Agder KrFU fra 1996-1998. Han var også leder i Vest-Agder KrFU før han i 2000-2002 var nestleder i KrFU.
Han var også medlem og KrFs gruppeleder i Risør bystyre fra 1999 til 2004.

Lunde var ansatt som politisk rådgiver i KrFs stortingsgruppe 2002-2004, informasjonsrådgiver samme sted 2004-2005, informasjonssjef i KrF 2005-2010.

I 2011 ble han valgt inn i Oslo Bystyre og var medlem i kultur- og utdanningskomiteen. I 2015 ble han innvalgt for en ny periode i Oslo Bystyre og er nestleder i helse- og sosialkomiteen. Lunde tok ikke gjenvalg til bystyret da Oslo KrF nominerte sin liste til kommune- og fylkestingsvalget i 2019.

Lunde er fra 2017 fast møtende varamedlem til KrFs sentralstyre.

Fra 2014 er han også leder i styringsgruppen for Kristendemokratisk Forum.

Forfatterskap 

I 2017 mottok Lunde C.J. Hambros pris for «fremragende skribentvirksomhet». Lunde har gitt ut to bøker og bidratt som medforfatter i andre bøker.

«Kristendemokrati. Et forsvar for det ufullkomne samfunnet.» Sakprosabok, Frekk Forlag, 2014. Boken er en gjennomgang av kristendemokratisk ideologi.
«Den tredje veien». Kapittel i boken «Røtter og vinger. Et matpakkeseminar i Jon Lilletuns ånd», Svein Helgesen (red). Portal Forlag, 2015. 
«Gud og mammon». Kapittel i boken «Lukas», Marianne Bjelland Kartzow (red). Verbum Forlag, 2016. 
«Uønsket. Mennesket i sorteringens tid». Debatt- og dokumentarbok, Vårt Land Forlag, 2017. Boken er en debattbok om menneskesyn og likeverd hvor man med utgangspunkt i bortvelgelse av jentefostre og drap på nyfødte jenter i India drøfter menneskesyn og likeverdstankens plass i vår del av verden.

Referanser

Eksterne lenker 
 
https://www.oslo.kommune.no/politikk-og-administrasjon/politikk/bystyret/#gref
https://www.frekkforlag.no/publikasjon/article/1349870
https://vlforlag.no/produkt/uonsket/ 

KrF-politikere i Oslo
KrF-politikere i Aust-Agder
KrF-politikere i Vest-Agder
Lokalpolitikere i Risør
KrFUs ledelse
Norske sakprosaforfattere
Eudicella frontalis

Eudicella frontalis er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En stor (opptil 45 millimeter), blank, grønnlig gullbasse. Hode, pronotum og scutellum er skarpt grønne, dekkvingene grønngule med skarpt grønn sømstripe og en grønnlig svart skråstripe. Hannen har et bredt, litt kantete, rødt, Y-formet horn i pannen og en kraftig pigg på hver side av dette.

Levevis 
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.

Utbredelse  
Arten er utbredt i Guinea, Ghana og Elfenbeinskysten.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Eudicella White, 1839
 Underslekten Eudicella (i snever forstand) (synonym Ceratorrhina Westwood, 1843)
 Eudicella frontalis (Westwood, 1843)

Kilder 
 M. de Palma (2010) Description of a new Eudicella daphnis (Buquet) from Eastern Africa (Scarabaeidae, Cetoniinae). Cetoniimania, oktober 2010: 27- 
 M. de Palma (2010) Systematic catalogue of Eudicella White (based on De Palma, 2009 and 2010).

Eksterne lenker 
 Bilde av en hann
 
 

Gullbasser
Dyr formelt beskrevet i 1843
Guineas insekter
Ghanas insekter
Elfenbeinskystens insekter
Jan Halvor Vaag Endrerud

Jan Halvor Vaag Endrerud (født 7. januar 1996) er en norsk politiker (Ap) og har siden 2022 vært generalsekretær i AUF. 

Endrerud er oppvokst i Gjøvik kommune i Innlandet. Han var vararepresentant til Stortinget for Oppland i stortingsperioden 2017–2021. Endrerud har vært leder for AUF i Innlandet (frem til fylkessammenslåingen i 2019 for AUF i Oppland fylke). I oktober 2018 ble han valgt inn i AUFs sentralstyre. Han ble valgt som generalsekretær på AUF Landsmøte i 2022.

Tidligere var Endrerud ansatt som politisk rådgiver i Landsrådet for Norges barne- og ungdomsorganisasjoner (LNU).

Referanser

Eksterne lenker 
 

Vararepresentanter til Stortinget
Stortingsrepresentanter for Oppland
Stortingsrepresentanter fra Ap
Hylas and the Nymphs

Hylas and the Nymphs (norsk: Hylas og nymfene) er et maleri fra 1896 av den prerafaelittiske kunstner John William Waterhouse.

Motiv 
Motivet er en mytologisk scene fra den greske fortelling om Jason og argonautene, og forestiller Hylas som fristes av vannymfene. En ung mann med kort, mørkt hår kneler ved den frodige vannbredden til venstre i bildet. Han er drapert i blått, med et rødt bånd om livet, og holder en vannkrukke i sin venstre hånd som for å fylle den. Han trekkes mot en av nymfene i vannet, som holder fast i hans høyre arm. Hun er omgitt av seks andre, unge og nakne nymfer som ser nesten identiske ut. De har alle satt gule og hvite blomster i håret, og stirrer på ham fra vannet, som er dekket med vannliljer og blad. Mellom vannplantene skimtes  lange stilker og nymfenes bleke underkropper som fader ut i dypet. Scenen ses ovenfra.

Myte 
Hylas var en av argonautene som seilte med Jason på jakt etter Det gylne skinn. Da skipet ankom en øy ble det Hylas' oppgave å finne drikkvann til besetningen. Han fant en velfylt kilde og ble straks omgitt av nymfer mens han var i ferd med å fylle vannkrukken. Nymfene hypnotiserte Hylas ned i dypet, og selv om de andre seilerne lette etter ham, kom Hylas aldri til syne igjen.

Historikk 
Waterhouse malte bildet i 1896, formentlig ikke på oppdrag fra noen men snarere for egen fornøyelses skyld. Ikke lenge etter at det var ferdig, tilbød Manchester Art Gallery å kjøpe det. I januar 2018 tok museet bildet ned, hvilket skapte debatt blant publikum.

Referanser 

Prerafaelittene
Malerier fra 1890-årene
Det blå hus

Det blå hus (청와대: ; Hanja: 靑瓦臺; Cheongwadae; bokstavelig "paviljongen av blå taksten") er embedsboligen og den primære arbeidsplassen til Sør-Koreas president. Presidentpalasset ligger i den nordlige delen av det sentrale Seoul, i tilslutning til det gamle palasset Gyeongbokgung fra Joseon-æraen. Anlegget består av fire hovedbygninger som dekker et område på 62 hektar.

Historie 
Plassen var en park til palasset som Joseon-dynastiet (1392-1910) bygget der. Etter å ha blitt annektert av Japan ble generalguvernørens bolig bygget på dette stedet i 1910. I 1939 ble det i stedet bygget et palass for generalguvernøren, og denne bygningen fikk stå frem til 1993.

I og med grunnleggelsen av staten Sør-Korea i 1948 valgte landets president Syngman Rhee å gjøre bygningen til sin embedsbolig, og han kalte bygningen "Gyeongmudae". Dette ble det offisielle navnet i 1960 i forbindelse at med Yun Bo-seon ble president.

Kilder

Eksterne lenker 
 Office of the President
Byggverk i Sør-Korea
Embetsboliger
Blue Air

Blue Air er et rumensk flyselskap med hovedkontor i București, Romania, med hovedbase ved Henri Coandă internasjonale lufthavn og Torino internasjonale lufthavn. I 2017 fraktet Blue Air over 5 millioner passasjerer, noe som gjør det til Romanias største flyselskap. Etter Mai 2017 fløy Blue Air til 104 destinasjoner.

Driften

Base
Blue Air har brukt Henri Coandă internasjonale lufthavn i București som sin hovedbase gjennom historien. Henri Coandă internasjonale lufthavn var også den eneste hovedbase som flyselskapet hadde. Fra november 2014 tok Blue Air i bruk Torino internasjonale lufthavn i Torino som sin andre hovedbase. Flyselskapet har stasjonert 5 fly ved basen sin i Torino, samt de har 18 destinasjoner fra flyplassen.

Blue Air har også en operativ base ved George Enescu Internasjonale Lufthavn i byen Bacău. Blue Air er det eneste flyselskapet som flyr til og fra denne flyplassen.

Blue Air har 2 fly stasjonert ved Larnaka internasjonale lufthavn i byen Larnaka på Kypros. Iași Internasjonale Lufthavn ved byen Iași har 3 fly fra Blue Air stasjonert og den nest største byen i Romania Cluj har selskapet stasjonert 2 fly ved flyplassen Avram Iancu Cluj Internasjonale Lufthavn.

I Mars 2017 åpnet Blue Air sin første britiske base ved Liverpool John Lennon lufthavn og har der stasjonert 1 fly. Den 27. april 2017 åpnet Blue Air sin 8. base ved Mihail Kogalniceanu lufthavn i byen Constanța med 1 fly.

Destinasjoner
Utdypende artikkel: Blue Air Destinasjoner

Blue Air har operert i 13 år og tilbyr nå flyreiser til 104 destinasjoner i Belgia, Frankrike, Finland, Hellas, Israel, Italia, Kypros, Norge, Portugal, Romania, Sverige, Spania, Storbritannia og Tyskland. Videre, under eget merke og med slagordet "Følg dine drømmer og fly", driver Blue Air charterfly på vegne av ledende turoperatører og feriedestinasjoner over hele Europa og Vest-Asia, hovedsakelig i Middelhavsområdet.

Flåte

Fra juni 2017 består Blue Air-flåten av følgende fly:

Referanser

Rumenske flyselskaper
Bærum og Follo

Bærum og Follo var en valgkrets i Akershus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Bærum og Follo valgte således én representant og én personlig vararepresentant.

Valgkretsen Bærum og Follo bestod av herredene Vestby, Ås, Frogn, Nesodden, Oppegård fra 1915, Bærum, Asker, Son og Hølen med rundt 28 000 innbyggere og 17 000 stemmeberettigede etter innføringen av kvinnelig stemmerett.

Valgresultat 

(1)Avtroppende stortingsrepresentant Jens Carl Peter Brandt stilte som konkurrerende kandidat både i 1906 og i 1909, med samme partitilknytning som den valgte kandidaten. Han deltok ikke i andre valgomgang.

Stortingsrepresentanter

Referanser 

Politikk i Akershus
Stortingsvalget 1906
Stortingsvalget 1909
Stortingsvalget 1912
Stortingsvalget 1915
Stortingsvalget 1918
Akershus' historie
Valgdistrikter ved Stortingsvalg
Eudicella pauperata

Eudicella pauperata er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En nokså stor (ca. 40 millimeter), skinnende grønn gullbasse. Dekkvingene har en rødlig sidestripe, eller kan være grønnlig gule med en grønn skåstripe og en grønn stripe langs scutellum og søm. Beina er mørke, hodets fremre del er rødlig. Hannen har et langt, Y-formet horn i pannen, dette har krumme spisser, ved siden av det et par korte pigger.

Levevis 
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.

Utbredelse  
Arten er utbredt i Sentral-Afrika, fra Ghana i vest til Uganda i øst.

Systematisk plassering 
Arten blir noen ganger plassert som en underart av Eudicella gralli.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Eudicella White, 1839
 Underslekten Eudicella (i snever forstand) (synonym Ceratorrhina Westwood, 1843)
 Eudicella pauperata Kolbe, 1884

Kilder 
 M. de Palma (2010) Description of a new Eudicella daphnis (Buquet) from Eastern Africa
(Scarabaeidae, Cetoniinae). Cetoniimania, oktober 2010: 27- 
 De Palma, M. (2010) Systematic catalogue of Eudicella White.

Eksterne lenker 
 
 

Gullbasser
Dyr formelt beskrevet i 1884
Ugandas insekter
Malawis insekter
Kameruns insekter
Den sentralafrikanske republikks insekter
Den demokratiske republikken Kongos insekter
Republikken Kongos insekter